भ्रष्टाचार के आरोप में पाकिस्तान के पूर्व प्रधानमंत्री शाहिद खाकान अब्बासी गिरफ्तार  
लाहौर टोल प्लाज़ा से गुज़रने के दौरान गिरफ्तार किया गया
पाकिस्तान मुस्लिम लीग (नवाज़) ने गिरफ्तारी की पुष्टि की
पूछताछ के लिए तलब किया गया था, नहीं आने पर गिरफ्तार
एक्सप्रेस न्यूज़ की रिपोर्ट के मुताबिक, पाकिस्तान मुस्लिम लीग (नवाज़) के वरिष्ठ उपाध्यक्ष शाहिद खाकान अब्बासी को उस वक्त गिरफ्तार किया गया, जब वह लाहौर टोल प्लाज़ा से गुज़र रहे थे. उनकी पार्टी ने उनकी गिरफ्तारी की पुष्टि की है.
पाकिस्तान के पूर्व प्रधानमंत्री नवाज़ शरीफ की बेटी मरियम नवाज़ ने पाकिस्तान के पूर्व प्रधानमंत्री शाहिद खाकान अब्बासी को नेशनल एकाउंटेबिलिटी ब्यूरो (NAB) द्वारा गिरफ्तार किए जाने के वक्त का वीडियो ट्वीट किया है.

میرے ہموطنو! آپ کے ووٹ سے منتخب ہونے والا ایک اور وزیر اعظم گرفتار ! جو آپ کے ووٹ سے آئے گا، کیا یہی لا قانونیت، توہین اور ناانصافی اس کا مقدر بنے گی؟ pic.twitter.com/iKvx47rjrR
NAB ने LNG टर्मिनल का ठेका देने के मामले में गुरुवार को अब्बासी को पूछताछ के लिए तलब किया था, लेकिन निजी व्यस्तता का हवाला देते हुए वह NAB के समक्ष पेश नहीं हुए. इसके बाद उन्हें गिरफ्तार कर लिया गया.

 (इनपुट IANS से भी)